Джо Байдън стана президент . Победител още не е . Тръмп оставя след себе си опустошена земя . Той пося семето на омразата и задълбочи разлома в обществото . Тази омраза няма да изчезне , само защото Байдън стана президент . Но има и надежда , твърди Инес Пол . Цял свят беше затаил дъх , но сега вече може да диша по - свободно . Изборът се проточи дълго , но в крайна сметка Джо Байдън победи Доналд Тръмп . След като изкара само един мандат и престоя четири дълги години в Белия дом , на 20 януари 2021 Тръмп ще трябва да си върви . На този ден Джо Байдън и Камала Харис ще положат клетва като президент и вицепрезидент . Да , Тръмп заплашва , че ще предприеме юридически действия срещу изборните резултати , но шансът му е минимален . Добра новина за мнозина Това е добра новина за света , който вярва в многостранните договори и разчита на едни благонадеждни САЩ . За всички , които са убедени в смислеността на НАТО и на Парижкото споразумение за климата . За бизнеса , който се нуждае от сигурност и стабилна правна рамка . Добра новина и за всички онези , които смятат за важни трансатлантическите отношения и държат на сплотеността и силата на западните демокрации . Отминаха обаче времената , в които САЩ бяха готови сами да носят бремето на отговорността и дори с желание играеха ролята на световен полицай . Още Барак Обама даде ясно да се разбере , че очаква от Европа много по - голям , включително финансов и военен ангажименти от европейците . Доналд Тръмп продължи тази стратегическа линия , Джо Байдън също ще я следва . Е , може би малко по - дипломатично от Тръмп . Джо Байдън е убеден трансатлантик – също като Барак Обама , чийто вицепрезидент беше . Байдън цени Европа и Германия като надеждни партньори . Той обеща , че САЩ отново ще се присъединят към Климатичното споразумение от Париж и ще продължат да изпълняват ангажиментите си по други многостранни договори , включително и с НАТО . САЩ отново ще станат благонадежден партньор Начело с президента Байдън САЩ отново ще се превърнат в благонадежден партньор . А ако европейците вземат на сериозно предупреждението , което им отправиха четирите години Доналд Тръмп , то ЕС и САЩ биха могли да бъдат дори равноправни партньори . Това би могло да стане , когато европейците в НАТО най - сетне поемат онази отговорност , която отговаря на ролята на Европа в света . От американска вътрешнополитическа гледна точка тези избори далеч не излъчват толкова оптимизъм . Доналд Тръмп оставя след себе си опустошена земя . С целенасочените лъжи по време на цялото си управление той трайно увреди доверието в демократичните процеси и институции . Много привърженици на Тръмп със сигурност и занапред ще вярват , че изборните резултати са били манипулирани . Те ще обвиняват Джо Байдън за икономическите сътресения , с които САЩ ще трябва да се борят през идните месеци , ако не и години . А всъщност част от отговорността носи именно Доналд Тръмп , който тежко подцени опасността от пандемията в САЩ . През четирите години на своето управление Доналд Тръмп промени страната . Демократите разчитаха на разгромяваща победа като доказателство , че огромното мнозинство американци искат друга политика . Но това не се случи . Байдън го чакат трудни години " Америка преди всичко " – този боен възглас не донесе победа на Тръмп , но все още отеква с пълна сила . Доналд Тръмп позволи на мнозина американци и американки открито да демонстрират своя расизъм и своята ксенофобия . И те ще продължат да го правят . Джо Байдън спечели изборите . Но все още е далеч от това да надмогне омразата , посята от Тръмп , която задълбочи разлома в обществото .